***ПРОЕКТ!***

**ДОГОВОР ЗА ДОСТАВКА И МОНТАЖ**

**№ ……………………………/………………..г.**

Днес ……… ….г. в гр. Русе, на основание чл. 194 от ЗОП, във връзка с проведена обществена поръчка по чл. 20, ал. 3, т. 2 от ЗОП се сключи настоящия договор между:

1. **ОБЩИНА РУСЕ,** представлявана от **Кмета ПЛАМЕН ПАСЕВ СТОИЛОВ**, адрес: пл. „Свобода” №6, ЕИК по Булстат: 000530632, наричана по-долу **ВЪЗЛОЖИТЕЛ,** от една страна и
2. **………………………………………………. – гр. …………………..**, със седалище и адрес на управление……………………………………………………., ЕИК……………………….,, представлявано от ……………………………, в качеството и на …………………………, наричан за краткост **Изпълнител**.

**СТРАНИТЕ СЕ СПОРАЗУМЯХА ЗА СЛЕДНОТО:**

1. **ПРЕДМЕТ НА ДОГОВОРА**

Чл.1. (1) Възложителят възлага, а Изпълнителят се задължава да извърши

изготвяне на проектна документация, доставка и монтаж на подемници за хора с увреждания за две административни сгради на територията на гр. Русе по обособени позиции **за обособена позиция №………………….**

***Обособена позиция № 1:*** *Изготвяне на проектна документация в съответствие с изискванията на чл. 184 от ЗУТ; доставка и монтаж на нов, напълно автоматизиран стълбищен подемник за хора с увреждания за стълбище с извивки (завои) и междинна площадка от първи (приземен) до втори етаж в ниско тяло, в югоизточната част на административна сграда с адрес гр. Русе, пл. Свобода №6 в ПИ с идентификатор 63427.2.1648 по КККР на гр. Русе.*

***Обособена позиция № 2:*** *Изготвяне на проектна документация в съответствие с изискванията на чл. 184 от ЗУТ (при необходимост); Доставка и монтаж на нова външна подемна платформа с вертикално движение за хора в неравностойно положение до външно стълбище на административна сграда, в която се помещава Дирекция Местни данъци и такси към Община Русе в УПИ II-3, кв. 651.8 по плана на гр. Русе, жк. „Изток“, ул. „Котовск“ №2.*

1. **СТОЙНОСТ НА ДОГОВОРА**

Чл.2. Общата стойност на настоящия договор е **…………………лв. ( ……………………) лева с ДДС.**

чл. 2.1. Цената е за цялостното изпълнение на поръчката и включва всички разходи за изготвяне на проектна документация, доставка, монтаж, извършване на единични изпитания (пускова наладка), както и гаранционно обслужване за посочения гаранционен срок

Чл. 2.2. Цената е фиксирана и не подлежи на промяна за срока на действие на договора, освен при намаляване на договорените цени в интерес на Възложителя.

1. **УСЛОВИЯ И НАЧИН НА ПЛАЩАНЕ**

Чл.3.1. Плащането по настоящия договор се осъществява в български лева, чрез банков превод от страна на Възложителя, по банковата сметка на Изпълнителя:

Банка: …………………..

IBAN: …………………...

BIC код: ……………….

На заплащане подлежат, доставения и монтиран парапет.

Чл.3.2. Заплащането на доставената стока се извършва по следния начин:

* Авансово плащане – 50% от стойността на договора след представяне на фактура.
* Окончателно плащане – останалата стойност по договора след представяне на констативен акт за установяване годността за приемане на строежа (Приложение № 15 към чл. 7, ал. 3, т. 15 от Наредба № 3 от 31.07.2003 г), декларации за съответствие и данъчна фактура.

Всички плащания ще се извършат в срок до 30 /тридесет/ календарни дни, след представяне на регламентираните документи.

Чл. 3.3. При промяна на банковата сметка на Изпълнителя или други негови банкови данни, същият е длъжен да уведоми Възложителя в тридневен срок от настъпване на промяната.

1. **СРОК НА ИЗПЪЛНЕНИЕ**

Чл.4.1. Срокът за изпълнение дейностите по настоящия договор е ……………/словом:…………/ календарни дни.

Срокът за изготвяне на проектна документация започва да тече отдатата на предоставяне на изходните данни за проектиране (скица и документ за собственост) и завършва с подписване на двустранен протокол за одобрение на представената проектна документация.

Срокът за доставка, монтаж, извършване на единични изпитания (пускова накладка) на съоръжението започва да тече от датата на подписване на протокол за откриване на строителна площадка и определяне на строителна линия и ниво на строежа (Приложение № 2 към чл. 7, ал. 3, т. 2 от Наредба № 3 от 31.07.2003 г.) и приключва с подписването на констативен акт за установяване годността за приемане на строежа (Приложение № 15 към чл. 7, ал. 3, т. 15 от Наредба № 3 от 31.07.2003 г).

Срокът между приемане на инвестиционния проект и началото на строителството, не е включен в общия срок за изпълнение на поръчката

1. **МЯСТО, ДАТА НА ДОСТЯВЯНЕ**

Чл.5.1. Мястото на извършване на дейностите по този договор е Община Русе, гр. Русе.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.6.1. Възложителят се задължава да приеме изготвената проектна документация/проектни документи, доставените и монтираните в срок и на място стоки, съответстващи по вид, количество и качество на описаните в настоящия договор.

чл.6.2. Възложителят се задължава да заплати извършената услуга и доставената стока в договорения срок.

чл.6.3. Възложителят има право да откаже приемането на работата/частично или изцяло/, ако Изпълнителят се е отклонил от изискванията за изготвяне на проектни документи, доставка и монтаж съгласно този договор, докато Изпълнителят не изпълни точно задълженията си.

Чл.6.4. Качеството на вложените материали и готовия продукт се доказват със съответни декларации за експлоатационни показатели и за съответствие.

**VII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 7.1. Изпълнителят се задължава да:

* изготви проектна документация в съответствие с изискванията на чл. 184, във връзка с чл. 147, ал. 1, т.2 и чл. 147, ал. 2 от ЗУТ:

а) Архитектурна част - ситуационна скица с обозначени линии на застрояване, разстояния и височини съгласно чл. 153, ал. 1, разпределения на всички нива изясняващи размерите на съоръженията и околната архитектурна среда, напречни и надлъжни вертикални разрези, изясняващи височините и нивата;

б) Становище на инженер-конструктор с указания за изпълнение - съгласно изискванията на чл. 147, ал. 1, т.2 от ЗУТ и чл. 147, ал. 2;

в) Становище на електроинженер с указания за изпълнение - съгласно изискванията на чл. 147, ал. 1, т.2 от ЗУТ и чл. 147, ал. 2;

* достави и монтира стоката, съгласно договорения срок и да я предаде, придружена със съпътстващата я документация.

Чл.7.2. Изпълнителят се задължава да представи проектната документация на хартиен носител в три екземпляра, изработени авторизирани от правоспособен проектант по смисъла на ЗУТ; доставя и монтира стоките в съответния вид, количество и качество на мястото на доставяне, съгласно техническите спецификации.

Чл.7.3. Изпълнителят няма право да прехвърля правата и задълженията произтичащи от договора за обществена поръчка на трето лице.

Чл.7.4. Изпълнителят има право, при изпълнение предмета на поръчката, да получи договорената цена, съгласно условията в настоящия договор.

Чл.7.5. Изпълнителят се задължава да сключи договор за подизпълнение, ако е обявил в офертата си ползването на подизпълнители.

Чл.7.6. При изпълнение на монтажните работи Изпълнителят трябва да ограничи своите действия в рамките само работната площадка.

Чл.7.7. След приключване на монтажните работи Изпълнителят е длъжен да възстанови околния терен в първоначалния му вид.

Чл.7.8. По време на изпълнението на дейностите по договора да се спазват изискванията за здравословни и безопасни условия на труд, както и всички действащи нормативни актове и стандарти относно безопасността и хигиената на труда, техническата и пожарната безопасност. Изпълнителя да осигури: Експерт по безопасни условия на труд притежаващ актуално удостоверение/сертификат за завършен курс по реда на Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд.

7.9. Да съставя своевременно всички приложими актове и протоколи по време на строителството съгласно чл. 163, ал.2, т. 3 от ЗУТ и Наредба № 3 от 31.07.2003 г.

7.10. Да предостави на Възложителя всички актове и протоколи по време на строителството и цялата техническа документация на съоръженията (оригинал и лицензиран превод – при необходимост).

7.11. ИЗПЪЛНИТЕЛЯТ е длъжен да спазва указанията на ВЪЗЛОЖИТЕЛЯ при изпълнение на договора.

**VIII. КАЧЕСТВО И ГАРАНЦИЯ**

Чл. 8.1. Качеството на вложените материали и готовия продукт се доказват със съответни декларации за експлоатационни показатели и за съответствие При изпълнението на предмета на поръчката да се спазват действащите стандарти EN81-20/2014г., Европейска директива за машиностроене 2006/42 ЕС, Европейски стандарт за платформени – подемници EN81-41,Наредба №2 за проектиране на асансьорни уредби, Наредба за безопасна експлоатация и технически надзор на повдигателните съоръжения и Наредба за съществените изисквания и оценяване съответствието на машините и др. приложими нормативни документи. Всички

Чл. 8.2. Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

Чл. 8.3. Гаранционният срок за доставените и монтирани стоки е 24 /двадесет и четири/ месеца, считано от датата на подписване на приемо – предавателния протокол.

**IX. ОТГОВОРНОСТ ПРИ НЕТОЧНО ИЗПЪЛНЕНИЕ**

Чл. 9.1. При възникване или откриване на дефект монтираните подемници в рамките на гаранционния срок, Изпълнителят е длъжен да започне работа по отстраняване на съответния дефект в срок до 10 работни дни от получаване уведомление от страна на Възложителя, като ремонтът следва да се извърши в 30-дневен срок.

Чл. 9.2. Ако Изпълнителят виновно не изпълни възложената доставка и монтаж изцяло или частично, същият дължи неустойка в размер на 1 % от стойността на договора с ДДС за всеки просрочен ден.

Чл. 9.3. При пълно неизпълнение на задълженията по настоящия договор и при разваляне на договора от Възложителя, Изпълнителят дължи неустойка в размер 20% от общата стойност на договора с вкл. ДДС и връщане на получения аванс.

Чл. 9.4 Ако Изпълнителят не изпълни задължение по чл. 9.1. той дължи обезщетение в размер на 0,5 % от стойността на договора за всеки ден забава.

**X. НАЧИН НА ПРЕКРАТЯВАНЕ НА ДОГОВОРА**

Чл.10.1. Договорът се прекратява в следните случаи :

1. при изпълнение на задълженията на страните;

2. при неизпълнение на задълженията на Изпълнителя, Възложителят има право да развали договора по реда на чл.87 от ЗЗД;

3. по взаимно писмено съгласие на страните;

4. при обективна невъзможност за изпълнение поради възникване на форсмажорни обстоятелства.

**XII. СПОРОВЕ**

Чл.12.1. Възникналите през времетраенето на договора спорове между страните се решават чрез преговори между тях.

Чл.12.2. В случай, че не се постигне споразумение по предходния член, всички спорове породени, отнасящи се до него, ще бъдат решавани според българските закони от компетентен съд.

Чл.12.3. За неуредените в настоящия договор въпроси се прилагат разпоредбите на действащото българско законодателство.

**XIII. СЪОБЩЕНИЯ**

Чл. 13.1. Всички съобщения между страните, свързани с изпълнението на този договор са валидни, ако са направени в писмена форма, подписана от упълномощените представители на Възложителя и Изпълнителя.

Чл. 13.2. За дата на съобщението се смята :

- датата на предаването – при връчване на съобщението;

- датата на пощенското клеймо на обратната разписка при изпращане по пощата;

- датата на приемането при изпращането по факс.

Чл. 13.3. Валидни адреси и факсове на страните:

ВЪЗЛОЖИТЕЛ : гр. Русе, пл. „Свобода” №6, тел./факс : 082/ 826 100;

ИЗПЪЛНИТЕЛ: ……………………………………………………………………....

Настоящият договор се състави в три еднообразни екземпляра – два за Възложителя и един Изпълнителя.

|  |  |
| --- | --- |
| **Неразделна част от договора са:**   1. Ценово предложение на Изпълнителя; 2. Техническо предложение на Изпълнителя; 3. Техническа спецификация; |  |

**ВЪЗЛОЖИТЕЛ: ИЗПЪЛНИТЕЛ:**

**ПЛАМЕН СТОИЛОВ ……………………………**

*Кмет на Община Русе*

**САБИНА МИНКОВСКА**

*Началник отдел ФС*